ஒரு சில ஸ்மார்ட்போனை கேமராக்களின் ஃபிளாஷ் லைட்டின் அருகே மற்றொரு அமைப்பு இருப்பதைப் பார்க்க முடியும். Asus நிறுவனத்தின் பெரும்பாலான ஸ்மார்ட்போன்களில் இந்த Laser Auto Focus தொழில்நுட்பம் பயன்படுத்தப்படுகிறது. இது செயல்படும் விதம் மிக எளிமையானது. இந்த தொழில்நுட்பத்தில் ஒரு infrared laser ஒளிக்கற்றை கேமரா அருகே இருக்கும் சிறிய IR டிரான்ஸ்மீட்டர் மூலம் உருவாக்கப்பட்டு வெளியிடப்படும். அந்த ஒளிக்கற்றை எதிரில் இருக்கும் பொருளின்மீது பட்டு திரும்பும் நேரத்தை கணக்கிட்டு கேமரா லென்ஸ் ஃபோகஸ் செய்யும். ஒளி குறைவான இடத்தில் கூட சிறப்பாக செயல்படுவது Laser Auto Focus ன் சிறப்பு. ஆனால் சற்று தூரமாக இருக்கும் பொருளை இதன்மூலமாக போகஸ் செய்வது கடினம் என்பது இதன் குறை.